Kultura Maribor

Nedelja je dan za kulturo
2025-08-24 00:00 (Europe/Paris) | Maribor center
Poletne nedelje v Mariboru so kot nalašč za kulturno raziskovanje – številne ustanove so odprte in vabijo k obisku.

Povezava do originalnega članka

Jaz počepnem, ti poskočiš!
2025-08-24 10:00 | Maribor center / Lutkovno gledališče Maribor, Avditorij
3+
Kulturni zavod Godot / 40 min
Prva otroška gledališča burleska pri nas je nastala po navdihu starih črno-belih filmov, ki so brez besed, le z močnim igralskim izrazom in razigrano glasbo pripovedovali čudovite zgodbe in navduševali množice. Igralca Tadej Pišek in Mojca Špik nas skozi gib, glasbo, z lutkami in s skoraj nič besed popeljeta na pot iskanja sreče in prijateljstva.

Povezava do originalnega članka

Poletni Art kamp • Vidkova srajčica
2025-08-24 10:00 - 19:00 | Maribor center / Mestni park Maribor
V najlepši park, na robu mesta, kamor nas vodi ljubezni cesta. Na zelenice, med knjižne police, pod krošnje, umetnosti polne mošnje.
Program Art kampa nadaljujemo z butičnimi vikend programi Poletnega Art kampa. Med 5. julijem in 31. avgustom 2025, ob sobotah in nedeljah, med 10. in 19. uro vabimo na lokacijo bivših bazenov, nad igrala v Mestnem parku Maribor, na lutkovne, gledališke, glasbene in plesne predstave za otroke, ustvarjalne delavnice ter na gibalne, igralne in bralne aktivnosti.
Ob sobotnih in nedeljskih popoldnevih se bodo ob 18. uri na odru zvrstile gledališke, lutkovne, glasbene in pripovedne predstave za otroke. Vsako soboto ob 10.30 je čas za pravljice. V drugi polovici avgusta na odru tradicionalno gostimo Poletni lutkovni pristan.
Vsak vikend, med 10. in 13. ter med 16. in 19. uro, se bodo v parku ob stalnih športnih, igralnih in sprostitvenih aktivnostih zvrstile različne ustvarjalne delavnice. Ustvarjali bomo iz reciklažnih in naravnih materialov, delavnice bodo spremljale predstavitve ustanov, posameznikov, umetnikov, rokodelcev, obrtnikov in organizacij, spoznavali bomo stare obrti, lokalno kulturno dediščino in likovne umetnosti ter ustvarjali v različnih likovnih tehnikah. Preizkusili se bomo tudi v tehniškem ustvarjanju.

Vidkova srajčica
18.00
predstava za otroke, 2+
Otrok, mama, bratci in sestrice, postelja, žlička in skodelica s kaško – varen dom, kjer jemo, spimo in se igramo. Zunaj hiše: travnik, potok, grmovje in živali, ki jih otrok opazuje. Glej, pajek na pajčevini, ptič v zraku, bela ovca na travniku! Sonce na nebu in oblak! Malček prepoznava že znano in spoznava novo. Levstikova zgodba je predstava, namenjena najmlajšim – ne le po vsebini, ampak tudi po likovni podobi, polni mehkih oblik, toplih materialov in živih barv, ki se v posebnem, počasnem ritmu predstave prepletajo z glasovi ritmiziranih in petih besed ter drobnih instrumentov.
Režija: Irena Rajh
Priredba teksta, besedila pesmic in dramaturgija: Jelena Sitar
Likovna podoba lutk in izdelava: Monika Peskova
Glasba: Igor Cvetko
Kostumografija: Iztok Hrga
Unikatno tkanje: Irena Sitar
Izdelava scene: Marjan Kunaver
Igra: Irena Rajh
Glasbena spremljava: Anže Virant
◊ Hiša otrok in umetnosti ter Gledališče Fru-Fru, Poletni lutkovni pristan, Lutkovno gledališče Maribor

Delavnice in raziskovalnice
10.00–13.00 in 16.00–19.00
Voščena svečka
Iz čebeljega voska bomo zvili majhno svečko, ki jo bomo okrasili z barvnim voskom.
◊ Natalija Zabav, Zavod Mars Maribor
Sončne ure
Spoznajmo se z astronomijo in pod budnim očesom članice Astronomskega društva izdelajmo svojo čisto prvo sončno uro.
◊ Nataša Petelin, Zavod Mars Maribor
Frotaž
Pod papir nastavimo različne grobe oblike (kovance, liste), ki jih pobarvamo in ustvarimo svojo poletno umetnino.
◊ Don Korez, Zavod Mars Maribor

Gibki, prožni, vsega zmožni
10.00–13.00 in 16.00–19.00
Športni junak za nas pripravlja spretnostni poligon, izposojo rekvizitov ter športne igre za otroke. Gibki, prožni, vsega zmožni? Smo!
◊ Športni junak
Celoten program odra Triglav
Celoten program delavnic
Povezava do originalnega članka

Kontra kvartet
2025-08-24 10:30 - 11:30 | Maribor center / Paviljon Mestnega parka
Tradicionalni nedeljski koncerti v paviljonu Mestnega parka Maribor.
Prirejanje koncertov v Mestnem parku ima bogato tradicijo. Njeni začetki segajo v leto 1890, ko so ob priljubljeni in vselej dobro obiskani promenadi postavili glasbeni paviljon ter v njem po zgledu številnih evropskih središč pričeli s prirejanjem koncertov na prostem. Ti so bili na prelomu devetnajstega stoletja
izjemno priljubljeni in so predstavljali pomemben del družabnega življenja. Tako je ostalo vse do danes, ko to tradicijo nadaljujemo z nedeljskimi matinejskimi koncerti.

Koncerte v parku je podprla Mestna občina Maribor.
Ob slabem vremenu prireditev odpade.
Organizator si pridržuje pravico do spremembe programa.

Povezava do originalnega članka

Tamburaški orkester KUD Majšperk
2025-08-24 10:30 - 11:30 | Maribor center / Mestni park
Tradicionalni nedeljski koncerti v paviljonu Mestnega parka Maribor.
Tamburaški orkester KUD Majšperk je začel delovati leta 2002. Leta 2004 pa jih je začel voditi dirigent Drago Klein. Udeležujejo se vsakoletnih regijskih srečanj in državnih tekmovanj. Tako so leta 2006, 2007 in 2008 dobili srebrna priznanja ter leta 2009 dobili zlato priznanje na državnem srečanju tamburaških orkestrov v Semiču. Nastopajo na občinskih prireditvah v domači občini. Že nekaj let zapored so vabljeni v Rogaško Slatino, kjer igrajo vsako leto v začetku januarja v Kristalni dvorani in avgusta v zunanjem avditoriju. Tam so sodelovali tudi s Tamburaškim orkestrom KUD Varteks iz Varaždina, ki jih je povabil v gostovanje na sosednjo Hrvaško. Njihove tamburice so zazvenele tudi že v SNG Maribor in na festivalu Lent, ko so spremljali priznano folklorno skupino KUD Študent iz Maribora. Posneli so tudi svojo 1. zgoščenko, ki je izšla leta 2011. V orkestru je 19 aktivnih članov. Na nastopih jih včasih spremlja tudi pevka Ana Karneža in bobnar Miran Krstičić. Sodelujejo tudi s priznanima opernima pevcema Petro Turk Rupreht in Sergejem Ruprehtom.
Prirejanje koncertov v Mestnem parku ima bogato tradicijo. Njeni začetki segajo v leto 1890, ko so ob priljubljeni in vselej dobro obiskani promenadi postavili glasbeni paviljon ter v njem po zgledu številnih evropskih središč pričeli s prirejanjem koncertov na prostem. Ti so bili na prelomu devetnajstega stoletja izjemno priljubljeni in so predstavljali pomemben del družabnega življenja. Tako je ostalo vse do danes, ko to tradicijo nadaljujemo z nedeljskimi matinejskimi koncerti.

Koncerte v parku je podprla Mestna občina Maribor.
Ob slabem vremenu prireditev odpade.
Organizator si pridržuje pravico do spremembe programa.

Povezava do originalnega članka

Pridi na balkon
2025-08-24 15:00 - 19:00 | Židovski trg
nedelja v kulturni četrti židovska
PRIDI NA BALKON
V nedeljo, 24. avgusta 2025, ustanove, združene v Kulturno četrt Židovska na Židovskem trgu vabijo na balkon. Pridi na balkon je namreč ime dogodka, ki združuje brezplačne ustvarjalnice, vodenja in oglede razstav.
Dogajanje v Kulturni četrti Židovska bo v nedeljo, 24. avgusta 2025, trajalo med 15. in 19. uro. V primeru slabega vremena bo dogodek prestavljen na nedeljo, 31. avgusta 2025. Vstop na vse dogodke je prost
PROGRAM
15.00 / USTVARJALNICE IN POGOVOR

Igrajmo se z barvami narave – ustvarjanje z mlado slikarko Vito Čepič / Židovski trg
Delavnica pisanje hebrejščine – pod mentorstvom dr. Sama Skralovnika / Sinagoga Maribor
Predavanje in delavnica o reportažni fotografiji, člani Fotokluba Maribor / Fotogalerija Stolp
Moderiran pogovor z Renatom Arnejčičem, Matjažem Duhom in Rafaelom Koščem Tekavcem o projektu in razstavi EKO ART MARIBOR/EKO DRAVA. Pogovor bo povezovala Sara Nuša Golob Grabner. / Galerija DLUM

15.30 – 17.30 / GLASBENA SPREMLJAVA

Za sproščeno glasbeno spremljavo prireditve bodo poskrbeli mladi glasbeniki, učenci glasbene šole Muziklub pod mentorstvom Sebastijana Lukovnjaka / Židovski trg Maribor
Glasbeno društvo Alkimija izraza (Renato Arnejčič, Leonela Djakovič in Lea Arnejčič) / Židovski trg Maribor

JAVNO VODSTVO

Javno vodstvo po umetniško-raziskovalnem projektu Moje truplo boste našli prekrito s konfeti, s kuratorkama Saro Nušo Golob Grabner in Tino Grlec.

15.00 – 19.00 / AKTUALNE RAZSTAVE V KULTURNI ČETRTI ŽIDOVSKA

Galerija Media Nox – razstava Vabljeni mladi 2025 in obeležitev 35. obletnice galerije;
Fotogalerija Stolp – razstava črno belih fotografij srbskega fotografa Milorada Milićevića; En ton, mnogo podob
Razstava na panojih na Židovskem trgu: 45 let Fotogalerije Stolp
Galerija DLUM – Razstava Eko Drava / Eko projekt Maribor;
Sinagoga Maribor – razstava Slovenske taboriščnice v nacističnih koncentracijskih taboriščih;
Razstavišče GT 22 – skupinska razstava Moje truplo boste našli prekrito s konfeti.

Vstop prost.

Povezava do originalnega članka

Osnove hebrejščine in njene posebnosti
2025-08-24 15:00 - 19:00 | 937b9e6e-d1c6-4b78-a68a-7ed0fe981834
Delavnica pisanja hebrejščine z dr. Samom Skralovnikom
Hebrejščina je prajezik vseh Judov, ne glede na to, kje ti danes živijo. Spada med semitske jezike, njena posebnost je v tem, da se piše in bere z desne proti levi. Hebrejska abeceda ima 22 črk, pet med njimi pa se lahko zapiše na dva načina, odvisno od tega, na katerem mestu v besedi se črka pojavi.
Od slovenščine se razlikuje še po nekaj drugih posebnostih, o njih pa bo mogoče izvedeti več na delavnici, v okviru katere bodo udeleženci med drugim preizkusili svoje veščine zapisovanja osebnih imen v hebrejščini.
Delavnico bo vodil dr. Samo Skralovnik. S to prireditvijo se Sinagoga Maribor vključuje v obeleževanje letošnjih Evropskih dnevov judovske kulture, sočasno pa se vključuje tudi v projekt Pridi na BALKON/Nedelja v Kulturni četrti Židovska.

Povezava do originalnega članka

Perpetuum Jazzile
2025-08-24 20:00 | Okolica / Letno gledališče Pod goroj, Ruše
Koncert pod zvezdami
V nedeljo, 24. avgusta 2025, ob 20. uri bo na odru Letnega gledališča Pod goroj v sklopu 26. festivala Letni oder Ruše 2025 nastopila mednarodno priznana vokalna skupina Perpetuum Jazzile.
Gre za vrhunski glasbeni dogodek na prostem, ki združuje umetniško interpretacijo z naravnim ambientom poletnega večera. Perpetuum Jazzile, znani po energičnih a cappella nastopih in edinstvenih priredbah svetovno znanih uspešnic, bodo obiskovalcem pričarali nepozabno zvočno izkušnjo.
Vstopnice:Na voljo po znižani ceni EARLY BIRD do 30. junija 2025.Nakup: https://sportruse.si/izdelek/lor-2025-perpetuum-jazzile

Povezava do originalnega članka

POLETNA GIBALNICA
2025-08-25 07:30 - 2025-08-29 16:30 | Maribor center / Pokrajinski muzej Maribor, Grajska ulica 2, 2000 Maribor
Pridi se igrat v grad! Počitniško varstvo z varuško Niko
Dragi starši in skrbniki, iščete zabavno, ustvarjalno in varno počitniško doživetje za svoje otroke?
Pokrajinski muzej Maribor v sodelovanju z izkušeno varuško Niko pripravlja nepozabno petdnevno avanturo med zgodovino, igro in naravo!
KDAJ: od 25. avgusta do 25. avgusta 2025 (5 dni)
KJE: Grajska ulica 2, 2000 Maribor
9-URNO VARSTVO: vsak dan od 7.30 do 16.30
CENA: 185 EUR za vseh 5 dni
3 OBROKI: zajtrk, malica in kosilo
PRIJAVE: varuskanika@gmail.com | 040 289 269
Kaj boste doživeli na POLETNI GIBALNICI?
Vsak dan nas čaka druga dogodivščina – od iskanja grajskega zaklada in vodnih iger do rimskih mozaikov, orientacijskih pohodov in olimpijade na travniku!
Dopoldneve bomo preživeli z aktivnostmi na prostem, popoldne pa raziskovali muzejske skrivnosti z razgibanimi učnimi uricami. Vmes pa seveda dovolj časa za igro, smeh in nova prijateljstva! Število mest je omejeno – prijave že potekajo!

Povezava do originalnega članka

[Delavnica] Virtualni kreatorji
2025-08-25 10:00 - 13:00 | Kulturni inkubator
MKC MARIBOR feat. INOQI
VIRTUALNI KREATORJI
Ponedeljek, 25. avgust 2025 // 10.00-13.00 // Kulturni inkubator
V ponedeljek, 25. avgusta 2025, bo v Kulturnem inkubatorju potekala delavnica Virtualni kreatorji, ki jo Mladinski kulturni center Maribor pripravlja v sodelovanju z ekipi InoQi. Delavnica bo potekala med 10. in 13. uro ter je brezplačna, so pa obvezne predhodne prijave.

Virtualni kreatorji je interaktivna delavnica, kjer bomo odkrivali svet razširjene resničnosti (XR). Predznanje ni potrebno, le radovednost in želja po ustvarjanju.
Kaj bomo počeli?

Spoznali bomo čarobni svet XR tehnologij: Razvozlali bomo razlike med navidezno resničnostjo (VR), obogateno resničnostjo (AR) in mešano resničnostjo (MR). Kje se skrivajo meje med njimi?
XR v praksi: Ogledali si bomo konkretne primere uporabe XR tehnologij v različnih industrijah – od iger, zabave, izobraževanja, medicine, arhitekture do industrije in umetnosti.
Spoznavanje platforme Delightex, ki omogoča enostavno ustvarjanje interaktivnih 3D, VR in AR vsebin. Naučili se bomo osnovnih funkcionalnosti: kako postaviti sceno, dodajati 3D modele iz knjižnice ali jih uvoziti, oblikovati okolje, dodajati slike, video vsebine in oživiti predmete z osnovnim blokovnim kodiranjem (CoBlocks) za preproste interakcije.
Skupinski projekt – Ustvarili bomo svoje prve XR izkušnje! S pomočjo VR očal bomo vstopili v virtualne svetove, ki smo jih ustvarili in doživeli svoje kreacije!
Predstavitev in izmenjava izkušenj med skupinami.

Kaj mladi pridobijo z delavnico:
Razumevanje razlik med VR, AR in MR tehnologijami ter njihovih potencialov. Občutek za 3D prostor, premikanje in ustvarjanje v njem. Izkušnjo načrtovanja in razvoja lastnega virtualnega projekta v timu. Priložnost za kreativno izražanje in raziskovanje novih medijev. Neposredno izkušnjo uporabe VR očal in doživljanja potopitvenih (imerzivnih) vsebin.
Predhodne obvezne prijave: Delavnica je brezplačna, ker pa je število mest omejeno, so obvezne predhodne prijave. Kontakt za prijave in vse dodatne informacije je TJAŠA KOŠTI. Prijave zbira po elektronski pošti tjasa@inoqi.org. V prijavi obvezno navedite ime, priimek in starost otroka, ki ga prijavljate ter ime in termin delavnice, na katero ga prijavljate. Delavnica bo izvedena ob najmanj pet prijavljenih udeležencih.

Delavnica poteka v sodelovanju z ekipo InoQi. InoQi Edu so izobraževalni programi, s katerimi želimo spodbujati otroke in mlade, da napredne tehnologije razumejo kot orodje za kreativnost in reševanje problemov. Temeljijo na projektnem učenju, ki v ospredje postavlja praktično ustvarjanje in razvoj mehkih veščin prihodnosti.

Povezava do originalnega članka

[Kulturni inkubator] Razstava INTERpozicije
2025-08-25 18:00 - 2025-09-19 15:00 | Kulturni inkubator
RAZSTAVA INJE PREBIL
INTERpozicije
Ponedeljek, 25. avgust 2025 // 18:00 // Kulturni inkubator
V ponedeljek. 25. avgusta 2025, v razstavišču Kulturnega inkubatorja vrata odpira razstava INTERpozicije umetnice Inje Prebil. Na ogled bo do konca septembra.
Superpozicija se nanaša na načelo, da lahko kvantni sistem obstaja v več stanjih hkrati, dokler ni opazovan ali izmerjen. Delec, kot je elektron, je lahko pred definirnjem lokacije v superpoziciji, kjer je hkrati na dveh mestih. V tradicionalni kopenhaški interpretaciji kvantne mehanike se ta superpozicija zruši v eno samo določeno stanje, ko se opravi meritev. Obstaja interpretacija ki ponuja edinstven način razmišljanja o superpoziciji. Ko je kvantni sistem v superpoziciji in se opravi meritev, se valovna funkcija ne zruši, namesto tega se vesolje razveji, saj se upošteva, da smo v opazovalnem sistemu tudi mi. Smo v nenehni superpoziciji in definiranju, kar povzroča variacije svetov. Razstava raziskuje nerealizirane potenciale prostorov. Kako prikazati nepredstavljive izide in njihov preplet. Dela nastajajo simbiotično, slike, ki postavijo temelje digitalnim prostorom, ter spremembe perspektive, ki jih omogočajo 3D modeli, kar posledično spreminja dinamiko novih slik.

Povezava do originalnega članka

[Kulturni inkubator] Razstava NEXUS PRIMA
2025-08-25 18:00 - 2025-09-19 15:00 | Kulturni inkubator
RAZSTAVA INJE PREBIL
NEXUS PRIMA
Ponedeljek, 25. avgust 2025 // 18:00 // Kulturni inkubator
V ponedeljek. 25. avgusta 2025, v razstavišču Kulturnega inkubatorja vrata odpira razstava NEXUS PRIMA umetnice Inje Prebil. Na ogled bo do konca septembra.
Superpozicija se nanaša na načelo, da lahko kvantni sistem obstaja v več stanjih hkrati, dokler ni opazovan ali izmerjen. Delec, kot je elektron, je lahko pred definirnjem lokacije v superpoziciji, kjer je hkrati na dveh mestih. V tradicionalni kopenhaški interpretaciji kvantne mehanike se ta superpozicija zruši v eno samo določeno stanje, ko se opravi meritev. Obstaja interpretacija ki ponuja edinstven način razmišljanja o superpoziciji. Ko je kvantni sistem v superpoziciji in se opravi meritev, se valovna funkcija ne zruši, namesto tega se vesolje razveji, saj se upošteva, da smo v opazovalnem sistemu tudi mi. Smo v nenehni superpoziciji in definiranju, kar povzroča variacije svetov. Razstava raziskuje nerealizirane potenciale prostorov. Kako prikazati nepredstavljive izide in njihov preplet. Dela nastajajo simbiotično, slike, ki postavijo temelje digitalnim prostorom, ter spremembe perspektive, ki jih omogočajo 3D modeli, kar posledično spreminja dinamiko novih slik.

Povezava do originalnega članka

Signum in fluxu (“Signal v toku”): AV performans
2025-08-25 20:00 - 22:00 | Kulturni inkubator
Signum in fluxu (“Signal v toku”): AV performans
Ponedeljek, 25. avgust 2025 // ob 20.00 // Kulturni inkubator

Avdio-vizualni performans “Signum in fluxu” (slo. “Signal v toku”) prepleta klavirsko improvizacijo newyorške glasbenice in skladateljice Constance Cooper z živo generirano vizualno podobo oblikovalke Beti Trstenjak. Zgodil se bo v ponedeljek, 25. avgusta 2025, ob 20. uri v Kulturnem inkubatorju.
Gre za dialog med dvema izrazoma, zvokom in sliko, ki se srečata na presečišču dveh različnih umetniških svetov, kultur in generacij. Igrane melodije ne sledijo popolnoma vnaprej zapisani partituri, temveč ustvarjajo prostor za raziskovanje in radovednost. Glasbo spremljajo vizualne podobe, ki se odzivajo na dinamiko igrane glasbe in občutek prevedejo v svetlobo in gibanje.
“Signum in fluxu” je multimedijsko doživetje, ki gledalca vabi v svet nepredvidljivega in minljivega – kar je lahko le tukaj in zdaj.
O AVTORICAH:
Constance Cooper je newyorška pianistka, vokalistka in skladateljica, znana po svojem izjemnem improvizacijskem pristopu. Svojo improvizacijsko glasbeno pot je v 90-ih letih začela z ansamblom First Avenue Ensemble, nastopala pa je tudi v prizoriščih, kot so Merkin Hall, Princeton University in The Kitchen. Leta 2003 je na Princetonski univerzi doktorirala iz kompozicije. Njena glasba in osebnost združujeta dostojanstvo in igrivost, pri čemer njeno igranje klavirja izraža premišljenost, a tudi spontanost. Z nalezljivim entuziazmom navdušuje poslušalce, njen vokal pa izhaja iz globoke predanosti trenutku.
Beti Trstenjak je mariborska multimedijska oblikovalka. Diplomirala je iz Medijskih komunikacij, trenutno pa se ukvarja z grafičnim in multimedijskim oblikovanjem pod nazivom DLAN studio. V kontekstu projekta “Signum in fluxu” raziskuje izdelavo avdioodzivnih grafik, ki prevedejo občutek igrane glasbe v vizualni jezik. Njen pristop je eksperimentalen in temelji na kombinaciji različnih digitalnih in analognih medijev.

Povezava do originalnega članka

[Delavnica] Igre programiranja
2025-08-26 10:00 - 13:00 | Kulturni inkubator
MKC MARIBOR feat. INOQI
IGRE PROGRAMIRANJA
Torek, 26. avgust 2025 // 10.00-13.00 // Kulturni inkubator
V torek, 26. avgusta 2025, bo v Kulturnem inkubatorju potekala delavnica Igre programiranja, ki jo Mladinski kulturni center Maribor pripravlja v sodelovanju z ekipi InoQi. Delavnica bo potekala med 10. in 13. uro ter je brezplačna, so pa obvezne predhodne prijave. Delavnica je primerna za udeležence, stare med 8. in 14. let.

Prvi koraki v svet programiranja! Predznanje ni potrebno, le pogum in želja po ustvarjanju!
Kaj bomo počeli?

Poigrali se bomo z robotki KUBO in spoznali osnovno logiko programiranja brez računalnika.
Kodu Game Lab – spoznavali bomo Kodu okolje za razvoj 3D iger, oblikovali sceno in figure, programirali z vizualnimi ikonami in ustvarili svojo igrico.
Scratch je široko uporaben programski jezik in spletna skupnost, kjer bomo pisali prve kode z vizualnimi bloki. Vključili bomo tudi umetno inteligenco (Teachable machine) in ob ustvarjanju zabavnega projekta spoznali, kako razmišlja in prepoznava vzorce.

Kaj mladi pridobijo z delavnico:
Osnovno logiko in koncepte programiranja (natančnost, logiko zaporedja dogodkov, premikanje likov, uporabo pogojev, ponavljajočih zank, dodajanje spremenljivk…). Razumevanje osnov umetne inteligence in strojnega učenja (machine learning). Celovit pristop k ustvarjanju: od ideje do izvedbe, testiranja in predstavitve. Osnove timskega dela in sodelovanja pri ustvarjanju skupnega digitalnega projekta. Kritično razmišljanje o priložnostih in pasteh umetne inteligence. Predvsem pa veliko zabave, smeha in motivacije za nadaljnja ustvarjanja!
Predhodne obvezne prijave: Delavnica je brezplačna, ker pa je število mest omejeno, so obvezne predhodne prijave. Kontakt za prijave in vse dodatne informacije je TJAŠA KOŠTI. Prijave zbira po elektronski pošti tjasa@inoqi.org. V prijavi obvezno navedite ime, priimek in starost otroka, ki ga prijavljate ter ime in termin delavnice, na katero ga prijavljate. Delavnica bo izvedena ob najmanj pet prijavljenih udeležencih.

Delavnica poteka v sodelovanju z ekipo InoQi. InoQi Edu so izobraževalni programi, s katerimi želimo spodbujati otroke in mlade, da napredne tehnologije razumejo kot orodje za kreativnost in reševanje problemov. Temeljijo na projektnem učenju, ki v ospredje postavlja praktično ustvarjanje in razvoj mehkih veščin prihodnosti.

Povezava do originalnega članka

PIAF kviz na Poštni
2025-08-26 18:00 | Maribor center / Poštna ulica
Na kviz se lahko prijavi posameznik ali ekipa do šest oseb. Prijave potekajo na kraju dogodka, prijavnina znaša 1 evro na osebo.
Tekmovanje obsega 40 vprašanj, razdeljenih v štiri tematske sklope po deset vprašanj. Sklopi pogosto vključujejo skrito rdečo nit, ki lahko ekipam pomaga pri iskanju pravilnih odgovorov. Vprašanja pripravlja kviz mojster, ekipe pa odgovore zapisujejo na list papirja. Po vsakem sklopu strokovna komisija pregleda rezultate.
Kviz je zasnovan po vzoru angleških pub kvizov, zato v njem občasno naletimo tudi na kakšno angleško frazo. Družabno vzdušje je zaželeno, dovoljena so tudi prijateljska nazdravljanja, uporaba telefonov in drugih pripomočkov pa je strogo prepovedana. Če kdo goljufa, mu vsi udeleženci skupaj pokažejo s prstom in vzkliknejo: “Shame, shame, shame.”

Povezava do originalnega članka

[Delavnica] Kreativni video in umetna inteligenca
2025-08-27 10:00 - 13:00 | MKC Maribor
MKC MARIBOR feat. INOQI
KREATIVNI VIDEO IN UMETNA INTELIGENCA
Sreda, 27. avgust 2025 // 10.00-13.00 // Kulturni inkubator
V sredo, 27. avgusta 2025, bo v Kulturnem inkubatorju potekala delavnica Kreativni video in umetna inteligenca, ki jo Mladinski kulturni center Maribor pripravlja v sodelovanju z ekipi InoQi. Delavnica bo potekala med 10. in 13. uro ter je brezplačna, so pa obvezne predhodne prijave. Delavnica je primerna za udeležence, stare med 15 in 18 let.

Kreativni video in umetna inteligenca je nteraktivna delavnica, kjer bomo s pomočjo green screen efekta (zeleni zaslon) in umetne inteligence ustvarili zabavne, kreativne animacije . Predznanje ni potrebno, koristi pa radovednost, želja po ustvarjanju in kanček norosti!
Kaj bomo počeli?

Spoznali bomo skrivnosti zelenega zaslona (green screen): kako deluje, zakaj je zeleno in kako ga uporabljajo profesionalci v filmih, na YouTube-u, TikToku… Ogledali si bomo zanimive in zabavne primere!
Vsak udeleženec bo postal zvezda! Snemali se bomo pred green screenom v zabavnih in dinamičnih pozah.
Odkrivali bomo svet umetne inteligence (UI): na zabaven način bomo razložili, kako UI “razmišlja”, kako ji dati prava navodila (prompte) za ustvarjanje in kako jo varno ter odgovorno uporabljati.
S pomočjo umetne inteligence bomo ustvarili edinstvena ozadja za naše izrezane posnetke – od vesoljskih pokrajin do fantazijskih svetov, stripovskih prizorov ali abstraktnih umetnin.
Združili bomo posnetke z UI generiranimi ozadji in najbolj nore ideje oživili v kratki animaciji!

Kaj mladi pridobijo z delavnico:
Razumevanje osnov green-screen tehnologije in trikov za dobro kompozicijo slike. Razumevanje osnov umetne inteligence za generiranje slik in veščine pisanja učinkovitih “promptov” (navodil za UI). Praktične izkušnje z orodji za odstranjevanje ozadja, generiranje slik z UI in ustvarjanje preprostih animacij. Spodbujanje kreativnosti, domišljije, sposobnosti reševanja vizualnih izzivov. Osnove timskega dela in sodelovanja pri ustvarjanju skupnega digitalnega projekta. Kritično razmišljanje o priložnostih in pasteh umetne inteligence ter njeni odgovorni uporabi. Predvsem pa veliko zabave, smeha in motivacije za nadaljnja ustvarjanja!
Predhodne obvezne prijave: Delavnica je brezplačna, ker pa je število mest omejeno, so obvezne predhodne prijave. Kontakt za prijave in vse dodatne informacije je TJAŠA KOŠTI. Prijave zbira po elektronski pošti tjasa@inoqi.org. V prijavi obvezno navedite ime, priimek in starost otroka, ki ga prijavljate ter ime in termin delavnice, na katero ga prijavljate. Delavnica bo izvedena ob najmanj pet prijavljenih udeležencih.

Delavnica poteka v sodelovanju z ekipo InoQi. InoQi Edu so izobraževalni programi, s katerimi želimo spodbujati otroke in mlade, da napredne tehnologije razumejo kot orodje za kreativnost in reševanje problemov. Temeljijo na projektnem učenju, ki v ospredje postavlja praktično ustvarjanje in razvoj mehkih veščin prihodnosti.

Povezava do originalnega članka

Street Food Market Maribor
2025-08-28 11:00 - 2025-08-30 22:00 | Maribor center / Trg Leona Štuklja, 2000 Maribor
Mojstri ulične hrane prihajajo v Maribor

Vroče poletje 2025 bomo v Mariboru zaključili s kulinaričnim doživetjem – festivalom STREET FOOD MARIBOR, ki bo med 28. in 30. avgustom ponovno zapolnil Trg Leona Štuklja.
Festival v svoji sedmi izvedbi v Maribor znova pripelje raznolike svetovne okuse. Na prizorišču se bodo predstavili domači in mednarodni mojstri ulične kulinarike, ki bodo obiskovalce razvajali z raznolikimi dobrotami. Trg Leona Štuklja bo tako za tri dni postal središče mednarodne ulične kulinarične scene.
Obiskovalce bodo tudi letos pričakala bogata ponudba hrane in pijače – od ledeno ohlajenih piv in craft koktajlov do nepogrešljivih poletnih osvežitev.
Želite izvedeti, katera pijača najbolje dopolni izbrano ulično jed? Prepustite se okusom in odkrijte popolne kombinacije na food pairing-u!
Vstop na dogodek je prost.

Povezava do originalnega članka

Jimmy barka experienc
2025-08-28 20:00 | Maribor center / Pod hrastom, Lutkovno gledališče Maribor
Poletje v Minoritih, koncert
JBE je kombo treh veteranov slovenske glasbene scene. Njegova prednostna naloga je izogibanje vsem pastem pričakovanj ustaljenih navez didžej-glasbenik in posledični odmik od dokaj linearne prakse glasbeniških spremljav didžejevskih setov. Muziciranja se raje lotijo kot kombo, kot ustroj enakopravnih vlog in nalog. Tako nastaja kolaž raznovrstne godbe od funka, brejkov, afra pa vse do balkanskih izrazov in rocka.
Na koncu pridemo do hektične mešanice in divje, toda ubrane vožnje od Peruja do Bakuja.

Povezava do originalnega članka

Filmski večer na otoku
2025-08-29 00:00 - 2025-08-30 00:00 | Okolica / Mariborski otok
Edinstvena atmosfera in poletni utrip
Na zadnji avgustovski vikend se Otok ponovno prelevi v prizorišče nepozabnega filmskega večera pod zvezdami. Po lanskem uspešnem dogodku, ki je navdušil z edinstveno atmosfero in poletnim utripom, se tudi letos obeta dvodnevno doživetje, kjer se srečata čarobnost kina in sproščenost večerov ob vodi.
V dneh, ko se poletje počasi poslavlja, 29. in 30. avgusta boste lahko uživali v skrbno izbranem filmskem programu na prostem, ob bazenih in v dobri družbi.
Prijeten ambient, blaga večerna svetloba, zvok oddaljenega smeha in vonj po poletju ustvarjajo edinstven prostor, kjer se vsakdanje skrbi za hip razblinijo.
Povezava do originalnega članka

Kako objeti ježa
2025-08-29 18:00 | Maribor center / Lutkovno gledališče Maribor, Avditorij
4+
Pripovedno gledališče gdč. Bazilike, Društvo lutkovnih ustvarjalcev ter Hiša otrok in umetnosti / 35 min
Lutkovna predstava Kako objeti ježa je nastala po istoimenski slikanici Jane Bauer. V zgodbi spoznamo dobrovoljnega ježa, ki se mu svet obrne na glavo zaradi nenadne in neustavljive želje, da bi nekoga objel oziroma da bi nekdo objel njega. Uprizoritev Kako objeti ježa nas povabi v delavnico gdč. Bazilike, iz katere zmeraj prihajajo čudežne pripovedi, tokrat pa smemo pokukati vanjo. Pred nami se razpre svet, v katerem iz recikliranih predmetov in materialov pred našimi očmi nastajajo lutke, ki nato oživijo in nas povabijo v svoj svet.
Povezava do originalnega članka

Cikel Navdih: Predpojavno / otvoritev razstave
2025-08-29 19:00 | Maribor center / UGM Kabinet, Strossmayerjeva ulica 6
Skicirka ni le izhodišče za razstavo, ampak je razstavni prostor, zasnovan kot skicirka v prostoru.
Slikarka Simona Šuc je aktualno razstavo zastavila po navdihu skicirke. Skicirka je prostor beleženja ustvarjalnih idej, je nekakšno križišče misli, vtisov in kratkih beležk o tem in onem, je prazen prostor, namenjen prvi materializaciji abstraktne ideje.
Avtorica projekta je k sodelovanju povabila avtorice in avtorje, ki bi jih lahko našli na straneh njene skicirke, avtorice in avtorje, katerih delo rezonira z njenim delom, tiste, ki so del njenega ustvarjalnega sveta in ki jo tako ali drugače navdihujejo.
Na nehierarhični način so na razstavo umeščena tudi dela vabljenih avtoric in avtorjev: Mateje Kavčič, Barbare Buttinger Förster, Helen Czerski, Boruta Gombača, Ivane Petan, Clifforda Possuma Tjapaltjarria in Simone Šuc.
Naslov tokratne skicirke je Predpojavno.
Avtorice in avtorji vsak na svoj način razmišljajo o izmuzljivi in težko ubesedljivi dimenziji, ki obstaja ob fizični dimenziji sveta.

Povezava do originalnega članka

3. koncert JMM 2025: J. J. A. Jazz Trio
2025-08-29 19:00 - 22:00 | Kulturni inkubator
TRETJI KONCERT FESTIVALA JAZZ ‘MA MLADE
J. J. A. JAZZ TRIO
Petek, 29. avgust 2025 // 19:00 // Kulturni inkubator

V petek, 29. avgusta 2025 se v Kulturni inkubator vrača festival Jazz ‘ma mlade 2025, ki ga organizira Mladinski kulturni center Maribor. Na tretjem koncertnem večeru v letu 2025 bo nastopila mlada zasedba J. J. A. JAZZ TRIO.
PROGRAM 29. avgusta 2025 | Kulturni inkubator

19:00 – ustvarjalna delavnica
20:00 – koncert J. J. A. JAZZ TRIO
prvi obiskovalci bodo dobili tudi pijačo dobrodošlice, na voljo bo brezplačna pogostitev (količina je omejena)

J. J. A. Jazz Trio sestavljajo bobnar Aleksander Črtalič (2006) in kitarist Julij Ogulin (2008), ki obiskujeta Konservatorij za glasbo in balet v Ljubljani, ter organist Jakob Jon Doblekar (2011), ki poleg klavirja igra tudi orgle. Pod vodstvom mentorja Braca J. Doblekarja so leta 2021 sestavili J. J. A. Jazz Trio. Nastopajo na različnih kulturnih prireditvah. Izvajajo jazz standarde, avtorsko in moderno jazz glasbo.

Povezava do originalnega članka

Jernej Forbici: Prekleta lakota za zlatom
2025-08-29 19:00 - 2025-09-27 14:00 | Maribor center / MMC KIBLA, Ulica kneza Koclja 9, Maribor
odprtje samostojne razstave Jerneja Forbicija: Prekleta lakota za zlatom
Vljudno vabljeni na odprtje samostojne razstave Jerneja Forbicija Prekleta lakota za zlatom, ki bo v petek, 29. avgusta 2025, ob 19. uri v prostoru za umetnost KiBela. Jernej Forbici je bil vedno močno povezan z naravo, kar se odraža tudi v njegovih slikah.
Poleg osebnih ekoloških in političnih razmišljanj, na katera smo se v zadnjih letih že navadili, dobimo vtis, da je ta impulz pri njem prirojen in pogosto uživa v tem, da je v središču grandioznega spektakla: narave.
Njegov pozoren pogled se izogiba retoriki vidnega in postane prevajalec realnosti sodobnega sveta, sestavljenega iz velikih sprememb in odtujitvenih situacij, da bi doživel bistvo stvari.

Povezava do originalnega članka

Žogica Marogica 3+
2025-08-29 20:00 | Avditorij
Jan Malík / Obnovitev predstave iz leta 1994 v režiji Tineta Varla in z lutkami Antona Jezovška / 45 min

Žogica Marogica je bila ena izmed najbolj priljubljenih predstav LGM vse od njene prve uprizoritve v letu 1985. Izvedena je bila več kot 550-krat.
Babica in Dedek že dolgo živita sama in si močno želita punčko ali fantka, ki bi z njima živel na stara leta. Kar naenkrat skozi okno prileti žogica, ki govori! Lačna je, zato Dedek in Babica odhitita po mleko in kruh. Ko je žogica sama doma, jo skozi odprto okno opazi Zmaj Tolovaj. Vabi jo, naj gre z njim, da se bodo njegovi mali zmajčki lahko igrali z njo. Žogica se sprva brani, ko pa po nesreči razbije lonček, se hitro oprime zmajevega repa in skupaj odletita. Žalostna dedek in babica jo
gresta iskat, povsod povprašujeta po njej, dokler na koncu mesta, na visokem drogu ne zaslišita drobnega glasu … Ob pomoči otrok odpihneta hudobne zmaje in rešita Žogico Marogico.
Predstava je primerna tudi za prvo triado OŠ

Nakup kart

Povezava do originalnega članka

NIRVANA SI Tribute Band v Vetrinjcu
2025-08-29 20:00 | Maribor center / Vetrinjc – BarCoda
Doživite surovo energijo in nepozabni zvok devetdesetih!Nova glasbena zasedba s prepoznavnimi obrazi domače rock scene vabi na večer, posvečen legendarnim Nirvana – skupini, ki je postavila mejnik v svetovni glasbi in soustvarila žanr grunge.
Po več kot desetletju nastopanja kot Hudnik & Ajdič Grunge Show sta se Peter Hudnik (FrozenchilD, RVR RIVER, ex KiNG FOO…) in Matic Ajdič (San Di Ego, Billysi…) odločila uresničiti dolgoletno željo, ustanoviti Nirvana Tribute Band.K sodelovanju sta povabila še izkušenega multiinštrumentalista Marcela Petriča (Omar Naber, Zgrešeni Primeri…), ki tokrat sedi za bobni.
Trio predanih glasbenikov bo občinstvu približal električno in čustveno nabito atmosfero seattelske grunge scene z bogatim repertoarjem Nirvane.

Povezava do originalnega članka

Filmsko doživetje na otoku: Poletje v školjki
2025-08-29 20:15 | Mateja Adamović Naberšnik
Lansko poletje ste se z nami potopili v čarobni svet pod zvezdami – tokrat se vračamo z filmom, ki vas bo znova očaral. Po 40 letih se na slovenska platna vrača legendarni film Poletje v školjki (1986) režiserja Tuga Štiglica, v digitalno restavrirani različici.
Srčna zgodba, ki je tako mladinska kot brezčasna. Spoznajte zgodbo najstnika Tomaža, ki preživlja svoje zadnje otroško poletje – polno prijateljskih avantur, prvih ljubezni in iskanja poguma, da odraste.
Zgodba:
Mladenič Tomaž preživlja svoje zadnje otroško poletje, razpet med razigranimi dnevi na plaži in tiho bolečino zaradi ločitve staršev, ki v svoji prezaposlenosti ne opazita, da njun sin odrašča hitreje, kot sta pričakovala.Med igro in raziskovanjem sveta najde redke trenutke razumevanja pri ostarelem pomorščaku Luki, ki mu podari školjko. Vsakič, ko jo prisloni k ušesu, se mu razkrijejo slike poletja – prva ljubezen, pristna prijateljstva in nepozabna doživetja, ki ga bodo za vedno zaznamovala.
O filmu:

Režija: Tugo Štiglic
Jugoslavija/Slovenija, 1985
Dolžina: 95 min
Jezik: slovenščina
Scenarij: Vitan Mal, Tugo Štiglic
Fotografija: Rado Likon
Glasba: Jani Golob
Montaža: Jaka Judnič
Igrajo: David Sluga (Tomaž), Kaja Štiglic (Milena), Boris Kralj (Luka), Marjana Karner (mama), Dare Valič (oče), Majda Potokar (zdravnica)
Produkcija: Filmski studio Viba film, Kulturna skupnost Slovenije
Distribucija: Slovenski filmski center

Nagrade:
Nagrada občinstva – Teden domačega filma, Celje (1986)Velika nagrada za najboljši film – Giffoni Film Festival
Pridružite se nam na filmskem večeru pod zvezdami in doživite poletje skozi oči Tomaža – polno radosti, odkritij in tihega šumenja školjke, ki ponovno prebudi poletne spomine. Naj vas ta zgodba navdihne in preplavi z nostalgično lepoto otroštva.
Vstop je prost! Mesta so omejena (150 mest).
Povezava do originalnega članka

Bilbi na odru Poštne ulice
2025-08-29 20:30 | Maribor center / Poštna ulica
Bilbi na odru Poštne ulice
Po štirinajstih letih ustvarjanja bo priljubljena slovenska glasbenica Bilbi prvič nastopila na odru Poštne ulice. Za umetniškim imenom se skriva Maja Pihler Stermecki, pevka in avtorica, ki je po študiju muzikala na Dunaju več let ustvarjala v Berlinu, nato pa v Sloveniji skupaj s skladateljem Gregorjem Stermeckim zasnovala glasbeni projekt Bilbi.
Njuna glasba se odlikuje po poetičnih besedilih in svežem avtorskem pristopu. Doslej sta izdala tri albume (Drobne slike, Toskana, Šibke točke), trenutno pa nastaja četrti – Zakrpani, ki tematizira ranljivost kot vir moči.
Na koncertu bo Bilbi predstavila izbor najuspešnejših skladb iz dosedanjega ustvarjanja.
Zasedba:
Maja Pihler Stermecki – vokal
Gregor Stermecki – kitara
Doris Šegula – violina
Jože Zadravec – cajon
Vstop prost
Več informacij: https://linktr.ee/bilbimusic

Povezava do originalnega članka

Dobrodelni StandUPornik
2025-08-29 20:30 - 21:30 | Dobrodelni StandUPornik
Dobrodelni stand up večer z vročimi imeni: Tin Vodopivec, Srđan Jovanović, David Gorinšek in povezovalec Rene Volker so jamstvo za smeha poln večer.
Štirje odlični stand up komiki združujejo moči za dober namen: zbiramo sredstva za društvo UP-ornik, saj se bližajo zimski meseci, ko upokojenci najbolj potrebujejo pomoč. Ob smehu in zabavi ste lahko tudi dobrodelni!

Povezava do originalnega članka

Dobrodelni StandUPornik
2025-08-29 20:30 - 21:30 | dogodki-74-1
